**Dôvodová správa**

Predložený návrh na doplnenie Rokovacieho poriadku Miestneho zastupoiteľstva Mestskej časti Košice-Sídlisko KVP sa týka doplnenia:

V § 8 nový ods. 5

v ktorom sa dopĺňa samostatný bod každého rokovania miestneho zastupiteľstva s názvom „Slovo pre verejnosť“ s možnosťou vystúpenia ktoréhokoľvek obyvateľa mestskej časti, ako aj toho, kto má na území mestskej časti nehnuteľný majetok, je v prihlásený na prechodný pobyt v mestskej časti alebo pôsobí ako právnická alebo fyzická osoba v mestskej časti.

Ostatné pôvodné ods. 5 až 9 sa prečíslujú na ods. 6 až 10.

V § 9 ods. 12

na konci druhej vety sa dopĺňa „k prerokovávanému bodu“. Ide o precizovanie pri možnosti udelenia slova aj ktorémukoľvek obyvateľovi mestskej časti predsedajúcim v rámci diskusie, len k prerokovávanému bodu programu. O takomto udelení slova rozhodujú poslanci hlasovaním.

V § 18 ods. 10

v záverečných ustanoveniach sa dopĺňa termín účinnosti uvedených doplnení.

Doplnenie nového ods. 5 v § 8 upravuje platná legislatíva a to zákon SNR č. 369/1990 Zb. o obecnom zriadení v znení neskorších predpisov. Podľa § 3 ods. 5 tohto zákona, na samospráve obce má právo podieľať sa aj ten, kto má na území obce nehnuteľný majetok, je v obci prihlásený na prechodný pobyt.

Podľa § 4 ods. 5 tohto zákona, obec spolupracuje v záujme rozvoja obce okrem iných aj s právnickými osobami, ako aj s fyzickými osobami pôsobiacimi v obci.

Tento návrh je predložený z dôvodu hodnotenia transparentnosti mestskej časti v rebríčku miest, ktoré je vykonávané spoločnosťou Transparency International.

Spracovala :

JUDr. Magdaléna Balážová

právne oddelenie